Filippo Simeoni

Filippo Simeoni (født 17. august 1971) er en italiensk landeveissyklist. Hans viktigste seire er de to etappene han vant i Vuelta a España i 2001 og 2003.

I 2001 på etappen han vant i Vuelta, stoppet han like før mål og bar sykkelen over mållinjen, dette for å ære ofrene etter terrorangrepet 11. september 2001. Senere ble han bøtelagt for dette av det internasjonale sykkelforbundet.

Simeoni er viden kjent for sine offentlige krangler med Lance Armstrong. Simeonis lege Michele Ferrari var også Armstrongs lege. Simeoni vitnet i retten at Dr. Ferrari hadde foreskrevet dopingmidler som EPO og veksthormoner til han i 1996 og 1997. I 2001 og 2002 ble Simoni suspendert for å ha brukt doping. 

Etter at Simeoni stod frem med beskyldninger mot Michele Ferrari, kalte Lance Armstrong Simeoni en løgner, og det har senere vært en isfront mellom dem.

I 2008 vant han det italienske mesterskapet i landeveissykling. Like før Giro d'Italia 2009 leverte han inn mestertrøya i protest mot at laget hans (Ceramica Flaminia) ikke fikk delta.Simeoni returns Italy jersey in outrage- cyclingnews.com Han ble senere utestengt i fire måneder av det italienske sykkelforbundet for denne handlingen.Simeoni suspended four months- cyclingnews.com

 Referanser 

 Eksterne lenker 


Kategori:Italienske syklister
Kategori:Personer fra Desio
Kategori:Fødsler i 1971
Kategori:Dopingsaker i sykling